kardosdrur/scandi-wiki huggingface dataset:
Wulf Henning Ernst Wilhelm von Rumohr

Wulf Henning Ernst Wilhelm von Rumohr (26. september 1814 på Runtoft – 19. november 1862) var en slesvigsk godsejer og politiker.

Han var søn af Christian August von Rumohr til Drølt og Runtoft (23. februar 1784 – 9. september 1839) og Sophie f. Hennings (1. juli 1786 – 19. juli 1876), tog 1838 juridisk eksamen i Kiel, blev samme år auskultant ved regeringen på Gottorp Slot, 1843 auskultant i Rentekammeret, 1844 kammerjunker, 1845 surnumerær kommitteret i Rentekammeret, 1846 regeringsråd i Slesvig. Samme år arvede han Runtoft efter sin broder landråd Christian August von Rumohr (26. maj 1809 – 27. marts 1846), som 1840-44 sad i Slesvig Stænder, og der tillagdes ham da en til det runtoftske fideikommis knyttet virilstemme i stænderne, da kongen troede at have ham på sin side. Dette viste sig hurtig at have været en fejltagelse, thi ikke alene bad Rumohr sig øjeblikkelig fritaget for pladsen i stænderne, men da oprøret udbrød 1848, søgte han straks sin afsked og tilbød samtidig den provisoriske regering sin tjeneste.

1852 valgtes han til provst for Skt. Hans Kloster i Slesvig, men kongen nægtede at stadfæste valget og fratog ham året efter virilstemmen i stænderne, som til gengæld 1855 valgte ham til medlem af Rigsrådet, hvor han stemte med Carl Scheel-Plessen. 1856 valgtes han til verbitter for Itzehoe Kloster og 1857 af godsejerne til stænderdeputeret. I samlingen 1860 i Flensborg var han oppositionens ordfører. Han døde 19. november 1862. 1850 blev han gift med Marianne Ullrich (f. 9. oktober 1828), datter af professor Franz Adam Ullrich i Hamborg.

Kilder 

  Biografi af H.R. Hiort-Lorenzen

Wulf Henning Ernst Wilhelm
Jurister fra Tyskland
Medlemmer af Rigsrådet (1855-1866)
Personer fra Sønderjylland (på tværs af landegrænser)
Godsejere fra Slesvig og Holsten
Tilhængere af slesvig-holstenismen
Stænderdeputerede fra Slesvig
Personer i Dansk Biografisk Leksikon
Artikler fra 1. udgave af Dansk biografisk leksikon
Niels Hansen (1815-1897)

Niels Hansen (7. december 1815 i Rudkøbing – 27. september 1897) var en dansk journalist og politiker, bror til J.A. Hansen.

Han blev 1839 skomagermester, idet han overtog værkstedet efter sin bror, og 1850 brygger i sin fødeby samt var 1850-56 borgerrepræsentant. 1856 flyttede han til København, blev medarbejder ved Morgenposten og 1863-73 redaktør; var i et par år desuden stillingskommissionær, men pådrog sig derved flere ubehagelige retssager. 1861-73 var Hansen folketingsmand for Holbækkredsen, sluttede sig 1865 med iver til Oktoberforeningen og gik 1870 ind i Det forenede Venstre, men udelukkedes 1871 for ulydighed mod partiets beslutninger og fortrængtes 1873 fra Rigsdagen. Han skrev 1873-74 3 flyveskrifter imod Det forenede Venstres færd og virkede senere i provinspressen for Oktoberforeningens grundsætninger. Hansen ægtede 1839 Pouline Poulsen (1821-1864), en skipperdatter fra Rudkøbing. Hansen døde 27. september 1897.

Kilder 
 Emil Elberling, "Niels Hansen", i: C.F. Bricka (red.), Dansk Biografisk Lexikon, København: Gyldendal 1887-1905.

Chefredaktører fra Danmark
Journalister fra Danmark
Folketingsmedlemmer i 1860'erne
Folketingsmedlemmer i 1870'erne
Debattører fra Danmark
Håndværkere fra Danmark
Bryggere fra Danmark
Personer fra Rudkøbing
Tidligere folketingsmedlemmer fra Venstre
Politikere fra Bondevennerne
Personer i Dansk Biografisk Leksikon
Flemming Werge

Flemming Werge (født 19. marts 1945) er en dansk sanger og musiker, der mest er kendt som forsanger i popgruppen Blue Notes. Deres største hit var Uglevisen i 1975, som blev Årets Hit på Dansktoppen. Han har siden 1976 været ejer af cafeer, diskoteker og restauranter.

I 1967 blev Werge, som er uddannet folkeskolelærer, forsanger i Blue Notes, og året efter brød gruppen igennem på Dansktoppen med Julia. Gruppen havde stor succes indtil starten af 1980'erne.

I 1976 købte Werge en cafe for de penge, han havde tjent på Uglevisen, og i 1980 købte han et diskotek i Roskilde. I løbet af de næste år erhvervede han sig i alt ti diskoteker over hele landet.

I 1989 flyttede han til London og senere til Mallorca. I 1996 vendte han hjem til Danmark og købte en restaurant på Højbro Plads.

Eksterne henvisninger 
 Interview med Flemming Werge 
 
 Uglevisen på YouTube

Sangere fra Danmark
Blue Notes

Blue Notes er en dansk popband, der siden 1965 har været en del af Dansktoppen. Bandet brød i 1968 igennem med Julia, men deres største hit var Uglevisen fra 1975. Bandet består i dag af Kjeld Christiansen og Steen Olsen, men mest kendt er nok forsangeren i perioden 1967-1980, Flemming Werge.

Eksterne henvisninger 
 Blue Notes' hjemmeside 

Musikgrupper fra Danmark
Musikgrupper fra 1965
Angelo Sodano

Angelo Sodano (født 23. november 1927 i Isola d'Asti, Piemonte, Italia, død 27. maj 2022) var dekanus for kardinalskollegiet i Den katolske kirke og dermed den ledende blandt kardinalene. Han var kardinalstatssekretær fra 1991 til 2006 under Johannes Paul II og Pave Benedikt 16.

Referencer

Eksterne henvisninger 

Teologer fra Italien
Kardinaler fra Italien
Tarcisio Bertone

Tarcisio Bertone (født 2. december 1934 i Romano Canavese i Italien) har fra 15. september 2006 været kardinalstatssekretær i den romerske kurie, fra april 2007 desuden camerlengo, og er emeritert Ærkebiskop af Genova.

Tarcisio Bertone ses som en af favoriterne til at tage over efter Benedikt 16., i hvert fald hvis man skal tro flere internationale netmedier. Hvor han er en af de kardinaler som er nævnt som bud på en ny pave:

Kilder

Teologer fra Italien
Kardinaler fra Italien
Salesianerne
Markus Strömbergsson

Markus Strömbergsson (født 26. april 1975) er en svensk fodbolddommer fra Gävle. Han har dømt internationalt under det internationale fodboldforbund FIFA siden 2006, hvor han er indrangeret som kategori 2-dmmer, der er det tredjehøjeste niveau for internationale dommere.

Han var blandt dommerne ved U21 EM 2011 i Danmark, hvor han dømte tre kampe. Heriblandt semifinalen mellem Spanien og Hviderusland. En kamp som spanierne vandt 3-1 efter forlænget spilletid.
To år forinden havde han deltaget ved slutrunden i hjemlandet Sverige i 2009 som fjerdedommer.

Referencer 

Kampoversigt 

Fodbolddommere fra Sverige
Personer fra Gävle
Bernardin Gantin

Bernardin Gantin (født 8. maj 1922 i Toffo nær Cotonou i Benin, død 13. maj 2008 i Paris) var en af Den katolske kirkes kardinaler, tidligere prefekt for kongressione for biskopperne (1984-1998), tidligere dekanus for kardinalkollegiet (1993-2002), og tidligere Ærkebiskop af Cotonou (1960-1971).

Han blev gjort til kardinal af pave Paul VI i 1977.

Eksterne henvisninger 

Teologer
Kardinaler fra Benin
Cristian Balaj

Pavel Cristian Balaj (født 17. august 1971) er en rumænsk fodbolddommer fra Baia Mare. Han har dømt internationalt under det internationale fodboldforbund FIFA siden 2003, hvor han er indrangeret som premier kategori-dmmer, der er det næsthøjeste niveau for internationale dommere. Han debuterede i Champions League i september 2010 med kampen i gruppespillet mellem AC Milan og Auxerre.

I 2008 blev Balaj udnævt til årets dommer i af det rumænske fodboldforbund.

Kampe med danske hold 
 Den 15. oktober 2003: Første runde i UEFA Cuppen: Esbjerg – Spartak Moskva 1-1.
 Den 2. november 2010: Gruppespil i Champions League: FC København – Barcelona 1-1.

Referencer 

Kampoversigt 

Fodbolddommere fra Rumænien
Spændt Op Til Lir

"Spændt Op Til Lir" er en sang af Den Gale Pose, der blev udsendt som single i 1998. "Spændt Op Til Lir" blev endvidere udgivet på albummet Sådan Er Reglerne.

"Spændt Op Til Lir" blev et stort hit for Den Gale Pose, og blev tildelt prisen for Årets Danske Hit ved Dansk Grammy 1999.

Sangen indeholdt et sample fra Imaginations "Music And Lights". Den Gale Pose havde informeret deres pladeselskab Warner Music Group, men det var ikke blevet cleared. Det betød at al indtjening fra sangen gik til Imagination.

Referencer 

Sange fra Danmark
Den Gale Pose
Sange fra 1998
Hiphop-sange
Malik Hyltoft

Lars Malik Hyltoft Petersen (født 16. januar 1963) er en dansk rollespiller, forfatter, lærer (cand.mag. i engelsk og japansk) og efterskoleforstander.

Rollespil
Malik Hyltoft har gennem en årrække været aktiv og markant rollespiller og har forfattet en lang række scenarier og sammen med Palle Schmidt udgivet rollespilssystemet Fusion.

Ottoer
Til rollespilskongressen Fastaval har Malik Hyltoft modtaget tre Otto-priser:
1997: Bedste bipersoner: scenariet Freden
2006: Publikumsprisen: scenariet Nantonaku Manga, samt årets Æresotto

Skole 
Hyltoft var medstifter af og 2006-9 viceforstander for Østerskov Efterskole i Hobro, og forsøgte dernæst at oprette en rollespilsefterskole ("Elverskud Efterskole") øst for Storebælt, men det mislykkedes. 2010 blev  Hyltoft forstander på Osted Fri- og Efterskole, hvilket han var frem til 2011. Derefter arbejdede han på Roskilde Katedralskole fra 2013-2017, og har siden haft forskellige stillinger i rollespilsvirksomhederne Dziobak Larp Studios og Rollespilsakademiet.

Referencer 

Skolefolk fra Danmark
Rollespil
Langdammen

Langdammen er en lille gade og navnet på et område i Viborg. Gaden er cirka 30 meter lang og går ud som en lille gyde mod vest, fra Trekronervej i syd.

Gaden fik sit navn i 1941, efter den lille dam der lå i området. I slutningen af 1800-tallet var der heftige diskussioner om dammens ejer, kommunen, helt skulle sløjfe vandhullet, men i år 1900 blev der anlagt et lille rekreativt område. Hele anlægget blev fjernet da man anlagde byens første rutebilstation. Ved den store omlægning af hele området omkring rutebilstation og Viborg Station i 1990'erne, forsvandt den gamle rutebilstation, og en ny blev opført på den modsatte side af Toldbodgade.

På Langdammen findes kun 2 husnumre. I nummer 1 findes en bygning opført i 1902, og i den nyopførte ejendom i nummer 2 har Viborg Kommune flere bo- og behandlingstilbud for misbrugere og psykisk syge.

Eksterne henvisninger 
 Langdammen på viborghistorie.dk

Gader i Viborg
Hassiba Boulmerka

Hassiba Boulmerka (født 10. juli 1968 i Constantine حسيبة بولمرقة) er en tidligere algerisk Mellemdistanceløber. Hun blev Algeriets første OL-vinder. 

Hun deltog under OL 1988 i Seoul som 20-årig, men blev slået ud i kvalificeringen til Mellemdistancerne  800 og 1500 meter.

Boulmerka havde stadig fremgang, og i 1991 fik hun sitt internationale gennembrud. Under VM 1991 i Tokyo vandt hun 1500 meter, og blev dermed Afrikas første kvindelige verdensmester i atletik.

Boulmerkas succes fik ikke kun positive reaktioner. I hjemlandet blev hun truet af islamske fundamentalismer, fordi hun efter deres mening var for let påklædt i konkurrencerne. Boulmerka følte sig dermed tvunget til at flytte til Europa for at træne. Til trods for problemerne vandt hun guld i 1500 meter under OL 1992 i Barcelona, og blev dermed Algeriets første OL-vinder. 

De to sæsoner blev ikke ligeså succesfulde, men hun vandt en bronzemedalje under VM 1993 i Stuttgart. 

Før VM 1995 i Göteborg havde hun ikke vundet et eneste løb i løbet af sæsonen, men de hindrede hende ikke at vinde en guldmedalje i 1500 meter løb. Det blev sæsonens eneste sejr og karrierens sidste store triumf. Hun gik på pension i 1997.

Eksterne henvisninger
 IAAF profil 

Mellemdistanceløbere fra Algeriet
Nouria Mérah-Benida

Nouria Mérah-Benida (født 19. oktober 1970 i Algier) er en algerisk Mellemdistanceløber. Under Sommer-OL 2000 i Sydney vandt hun noget overaskende en guldmedalje under 1500-meter-løb foran de to rumænere Gabriela Szabó og Violeta Szekely.

Eksterne henvisninger
 IAAF profil 

Mellemdistanceløbere fra Algeriet
Personer fra Algier
Glomdalsbruden

Glomdalsbruden er en norsk film fra 1926 instrueret af Carl Theodor Dreyer. Filmen er baseret på historierne Glomdalsbruden og Eline Vangen af Jacob Breda Bull.

Medvirkende
Einar Sissener - Tore Braaten 
Tove Tellback - Berit Glomgaarden 
Stub Wiberg - Ola Glomgaarden 
Harald Stormoen - Jakob Braaten 
Alfhild Stormoen - Kari Braaten, hans hustru 
Oscar Larsen - Berger Haugsett 
Einar Tveito - Gjermund Haugsett, hans sønn 
Rasmus Rasmussen - Præsten 
Sophie Reimers - Præstefruen 
Julie Lampe - Gammel-Guri

Eksterne henvisninger 
 

Romantiske film fra Norge
Danske film fra 1926
Stumfilm fra Norge
Film i sort-hvid
Film baseret på bøger
Film instrueret af Carl Th. Dreyer
Romantiske dramafilm
Hallo! Amerika!

Hallo! Amerika! er en norsk film fra 1926.

Filmen, som blev fotograferet af Gustav Lund, skildrer en rejse gennem USA fra San Francisco ved Stillehavet, gennem midtvesten til New York ved Atlanterhavet.

Filmen varer i 108 minutter.

Eksterne henvisninger 
 

Norske film fra 1926
Stumfilm fra Norge
Sort-hvide film fra Norge
Dokumentarfilm fra Norge
Darley Pérez

Darleys Gregorio Pérez Ballesta (eller Darley; født 14. september 1983) er en colombiansk professionel bokser, som konkurrerer i vægtklassen letvægt. Han var verdensmester under WBA i godt et år (2014–15) og havde pr. 2018 et samlet resultat i 40 kampe på 34 sejre (heraf 22 på knockout), to uafgjorte og fire nederlag (to på knovåckout).

Som amatør gjorde Pérez sig for alvor bemærket ved VM i 2007, hvor han vandt sølv. Året efter deltog han i OL. Her blev han slået ud i kvartfinalen af den senere guldvinder Aleksej Tisjtjenko fra Rusland i letvægt. Han har også en guldmedalje fra Sydamerika-legene i 2006. Da han blev professionel i 2009, havde han en samlet score på 82 sejre og blot syv nederlag som amatør.

Referencer 

Boksere fra Colombia
Óscar Rivas

Óscar Rivas (født 6. juni 1987) er en colombiansk amatørbokser, som konkurrerer i vægtklassen super-sværvægt. Rivas har ingen større internationale resultater, og fik sin olympiske debut da han repræsenterede Colombia ved sommer-OL 2008. Her blev han slået ud i kvartfinalen af Roberto Cammarelle fra Italien i samme vægtklasse.

Eksterne henvisninger 
 Yahoo data 

Boksere fra Colombia
1. division 1999-2000 (fodbold)

Sæson 1999-2000 i 1. division, som er den næstbedste række i Danmarksturneringen i fodbold. Den administreres af DBU. Vinderen og andenpladsen rykkede op i Superligaen. Nr. 13, 14, 15 og 16 rykker ned i 2. division.

Stilling 

|}

Målscorere

Referencer 

Fodbold i 1999
Fodbold i 2000
Sæsoner i 1. division (fodbold)
Jonatan Romero

Jonatan Eccehomo Romero Preciado (født 14. december 1986 i Cali) er en colombiansk amatørbokser, som konkurrerer i vægtklassen bantamvægt. Romero har ingen større internationale resultater, og fik sin olympiske debut da han repræsenterede Colombia ved sommer-OL 2008. Her blev han slået ud i første runde af Hicham Mesbahi fra Marokko i samme vægtklasse.

Eksterne henvisninger 
 

Boksere fra Colombia
Personer fra Cali
1. division 1998-99 (fodbold)

Sæsonen 1998-99 i 1. division, som er den næstbedste række i Danmarksturneringen i fodbold. Den administreres af DBU. Vinderen og andenpladsen rykkede op i Superligaen. Nr. 13, 14, 15 og 16 rykker ned i 2. division.

Stilling 

|}

Målscorere

Fodnoter 

Fodbold i 1998
Fodbold i 1999
Sæsoner i 1. division (fodbold)
Konglomerat (geologi)

Konglomerat er en sedimentær bjergart. Konglomerat består af blok (sedimentære partikler med kornstørrelse over 256 mm i diameter), sten eller grus og et matrix af sand, silt og/eller ler, som er forstenet. Navnet kommer af latin og betyder blanding. Klasterne eller bollerne i konglomeratet er normalt rundede i modsætning til de angulære, som findes i breccia.

Sedimentære bjergarter
Abernes planet

Abernes planet (originaltittel: Planet of the Apes) er en amerikansk dystopisk sciencefictionfilm fra 1968 med Charlton Heston, Roddy McDowall, Kim Hunter og Maurice Evans i hovedrollene. Filmen er instrueret af Franklin Schaffner. Filmen er baseret på en den franske roman La planète des singes (Abernes Planet) fra 1963 af Pierre Boulle.

Filmen fik i løbet af 1970'erne fire opfølgere, ligesom filmen i 2001 blev genindspillet og udgivet i Danmark under titlen Planet of the Apes.

Handling 
Astronauten Taylor (Charlton Heston) og dennes mandskab nødlander på en fjern planet som har overraskende mange lighedstræk med planeten Jorden. Til besætningens store overraskelse viser planeten sig at være befolket af intelligente og talende aber – og en tilsvarende primitiv og lille gruppe mennesker. Han og resten af mandskabet bliver taget til fange af aberne, der udover tale tillige besidder en række usympatiske – og meget menneskelige – træk. Taylor bliver reddet af chimpansen Dr. Cornelius (Roddy McDowall), der er videnskabeligt interesseret i Taylors intelligens og adfærd, som hun anser at være anderledes i forhold til de øvrige mennesker på Abernes Planet. Det lykkes Taylor at flygte, blot for at opdage sandheden om Abernes Planet.

Om filmen 
Abernes planet blev godt modtaget af kritikerne, da den blev udsendt, og har på Rotten Tomatoes opnået en score på 88%. Filmen blev også en kommerciel succes og indspillede mere end $32 millioner i USA alene.

Filmen er kendt for ved udsendelsen af have haft et af de højeste budgetter til kostymer om make-up effekter. Omkostningerne hertil udgjorde 17% af filmens samlede budget.

Priser 
Filmen blev i 1969 tildelt en en æres-Oscar for fremragende make-up og blev nomineret i yderligere to kategorier. Filmen blev i 1996 (18 år senere) tildelt en Genesis Award .

Efterfølgende film 
Filmen fik fire efterfølgere, og afstedskom to TV-serier, en nyindspilning, samt flere tegneserier.

De fire efterfølgende indspillede mindre og mindre, og fik ringere og ringere anmeldelser.

Rangering efter indtjening i USA:

Rangering efter "karakter" på Rotten Tomatoes (0-100%):

Medvirkende (udvalg) 

 Charlton Heston (George Taylor)
 Roddy McDowall (Dr. Cornelius)
 Kim Hunter (Dr. Zira)
 Maurice Evans (Dr. Zaius)
 James Whitmore (Præsident for Akademiet)
 James Daly (Dr. Honorius)
 Linda Harrison (Nova)
 Robert Gunner (Landon)
 Lou Wagner (Lucius)
 Woodrow Parfrey (Maximus)

Referencer

Eksterne henvisninger 

 

Science fiction-film fra USA
Kultfilm
Amerikanske film fra 1968
Værker om fremtiden
Engelsksprogede film
Konglomerat

Konglomerat er en blanding af forskellige uensartede elementer og har forskellige betydninger alt efter sammenhængen. Konglomerat kommer af latin og betyder blanding.

 Konglomerat (virksomhed) – en virksomhedsform
 Konglomerat (geologi) – en bjergart

 Desuden kan der være tale om konglomerat i sager, politik, bygninger, stater, osv.
Abernes Planet (flertydig)

Abernes Planet kan henvise til en række forskelle artikler:

Biograffilm 
 Abernes planet – en film fra 1968
 Flugten på abernes planet – en film fra 1970 (opfølger til Abernes planet)
 Truslen fra abernes planet – en film fra 1971 (endnu en opfølger)
 Oprør på abernes planet – en film fra 1972 (endnu en opfølger)
 Kampen om abernes planet – en film fra 1973 (endnu en opfølger)
 Planet of the Apes – en genindspilning fra 2001 af Abernes planet
 Abernes Planet: Oprindelsen – en opfølger fra 2011 til Planet of the Apes.

Tv-film 
 Planet of the Apes (1974)
 Return to the Planet of the Apes (1975)

Bøger og tegneserier 
 Abernes Planet (roman) (originaltitel La Planète des singes) – en roman fra 1963 af Pierre Boulle
 Marvel Comics har udsendt en række tegneserier baseret på filmene.

Musik 
 Planet of the Apes, et album fra det tyske band Guano Apes
Hele Historien

Hele Historien er en portrætserie på TV2.

I programmet fortæller kendte dansker om deres livs op -og nedture. Det er hovedpersonen selv der fortæller historien sammen med sin nærmeste

Hele Historien om

Ekstern henvisning 
 

Tv-programmer fra TV 2 Danmark
Tv-programmer fra Danmark
Danske tv-serier fra 2000'erne
Danske tv-serier fra 2010'erne
Osmay Acosta

Osmay Acosta Méndez Duarte (født 3. april 1985) er en cubansk amatørbokser, som konkurrerer i vægtklassen sværvægt. Acostas største internationale resultat er en bronzemedalje fra Sommer-OL 2008 i Beijing, Kina, og en sølvmedalje fra VM i 2009 i Milano, Italien. Han repræsenterede Cuba under Sommer-OL 2008 hvor han vandt en bronzemedalje.

Eksterne henvisninger 
 http://www.sports-reference.com/olympics/athletes/ac/osmay-acosta-1.html 

Boksere fra Cuba
Andrés Aldama

Andrés Aldama Cabrera  (født 9. april 1956) er en  tidligere cubansk  bokser. Under Sommer-OL  1980 i Moskva vandt han en guldmedalje  i weltervægt efter at han slog John Mugabi fra Uganda i finalen. Under Sommer-OL 1976 i Montreal i Canada vandt han en sølvmedalje, hvor han blev slået ud af Sugar Ray Leonard fra USA i finalen. I 1979 vandt han en guldmedalje i de Panamerikanske lege.

Eksterne henvisninger 
 http://www.sports-reference.com/olympics/athletes/al/andres-aldama-1.html 

Boksere fra Cuba
Olympiske mestre fra Cuba
Robert Alfonso

Robert Leodan Alfonso Acea (født 11. november 1986 i Havana) er en cubansk amatørbokser, som konkurrerer i vægtklassen super-sværvægt. Alfonso har ingen større internationale resultater, og fik sin olympiske debut da han repræsenterede Cuba under Sommer-OL 2008. Her blev han slået ud i første runde af Vyacheslav Glazkov fra Ukraine i samme vægtklasse. Han har også en guldmedalje fra de Panamerikanske lege i 2007.

Eksterne henvisninger 
 http://www.sports-reference.com/olympics/athletes/al/robert-alfonso-1.html 

Boksere fra Cuba
Personer fra Havana
Mosjøen Lufthavn, Kjærstad

Mosjøen lufthavn, Kjærstad (IATA: MJF, ICAO: ENMS) er en lufthavn, som ejes og drives af Avinor AS, og ligger ca fem kilometer syd for Mosjøen i Nordland fylke, Norge. Lufthavnen er en 800 meter lang kortbaneflyveplads, som blev åbnet i august 1987. For tiden trafikeres lufthavnen af Widerøe, som har regelmæssige afgange til Bodø og Trondheim samt til de andre byer i Helgeland. I 2010 passerede der 80,023 terminalpassagerer over lufthavnen. I 2007 blev rullebanen forlænget med 120 meter mod syd samt med sikkerhedsflader i begge ende, noget som øgede den effektive længde på rullebanen til 830 meter. Helikopterselskabet Nordlandsfly har base ved lufthavnen.

Destinationer

Eksterne henvisninger 
 Avinors side om Mosjøen lufthavn, Kjærstad
 Wold Aero Data, fakta om Mosjøen lufthavn 
 Kjærstad på norskeflyplasser.no 

Lufthavne i Norge
Carlos Banteaux

Carlos Banteaux Suárez (født 13. oktober 1986 i Santiago de Cuba) er en cubansk amatørbokser, som konkurrerer i vægtklassen weltervægt. Banteauxs største internationale resultat er en sølvmedalje fra Sommer-OL 2008 i Beijing, Kina, og en sølvmedalje fra verdenscupen i 2005 i Moskva. Han repræsenterede Cuba under Sommer-OL 2008 hvor han vandt en sølvmedalje efter Bakhyt Sarsekbayev fra Kasakhstan.

Eksterne henvisninger 
 http://www.sports-reference.com/olympics/athletes/ba/carlos-banteur-1.html 

Boksere fra Cuba
Emilio Correa Bayeux

Emilio Correa Bayeux (født 12. oktober 1985) er en tidligere cubansk amatørbokser, som boksede i vægtklassen mellemvægt. Correas største internationale resultater er en sølvmedalje fra Sommer-OL 2008 i Beijing, Kina, og en bronzemedalje fra VM i 2005 i Mianyang, Kina. Han repræsenterede Cuba under Sommer-OL 2008 hvor han vandt en sølvmedalje efter James DeGale fra England.

Eksterne henvisninger 
 http://www.amateur-boxing.strefa.pl/Championships/PanamericanGames2007.html 

Boksere fra Cuba